钦定古今图书集成/明伦汇编/氏族典/第025卷 > 冯冕
## 钦定古今图书集成/明伦汇编/氏族典/第025卷 > 冯冕

按《范县志》：“冕，字宗周，领永乐丁酉乡荐，授鸿胪寺序
班，宣赞有仪，迁署丞。当道荐其才识卓异，宜膺不次
之用。宣德初，应求贤诏，授礼部主客司主事。丁内艰，
服阕，改工部都水司，掌造官船，兼理河道。自天津至
淮安，事无壅滞。既而遇毒，齿尽落。朝廷悯其忠苦，给
俸之半，以终其身。”